《挽林梅癯》
宋代·卫宗武

晚擢亚科跻宪掾，拟航选海竟无缘。
苦吟方与甫俱瘦，疏影俄随逋已仙。
谷水吟编多手泽，广陵琴趣得心传。
年几八秩身何憾，老友凋零重怆然。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。